SL Uradni list Evropske unije L 160/71

IZVEDBENA UREDBA KOMISIJE (EU) št. 585/2011

z dne 17. junija 2011

o določitvi začasnih izrednih ukrepov podpore za sektor sadja in zelenjave

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode („Uredba o enotni SUT“) (1) ter zlasti člena 191 v povezavi s členom 4 Uredbe,

ob upoštevanju naslednjega:

(1) Po izbruhu smrtonosne enterohemoragične bakterije Escherichia coli (E. coli) v Nemčiji, ki ga povezujejo z uživanjem nekaterega svežega sadja in zelenjave, se trg Unije za sadje in zelenjavo sooča z izjemno krizo. Kriza se je začela 26. maja 2011 z objavo tiskovnih poročil, v katerih je bilo navedeno, da so vzrok izbruha kumare.

(2) Več držav članic in tretjih držav je sprejelo previdnostne ukrepe, nenadna izguba zaupanja potrošnikov zaradi ugotovljenih tveganj za javno zdravje pa povzroča veliko škodo trgu Unije za sadje in zelenjavo, zlasti kar zadeva kumare, paradižnike, sladke paprike, bučke in nekatere proizvode iz družine solate in endivije, pridelane v Uniji.

(3) Glede na trenutne in pričakovane razmere na trgu ter ob upoštevanju dejstva, da Uredba (ES) št. 1234/2007 ter Uredba Komisije (ES) št. 1580/2007 z dne 21. decembra 2007 o določitvi izvedbenih pravil za uredbe Sveta (ES) št. 2200/96, (ES) št. 2201/96 in (ES) št. 1182/2007 v sektorju sadja in zelenjave (2), ki jo bo 22. junija 2011 nadomestila Izvedbena uredba Komisije (EU) št. 543/2011 z dne 7. junija 2011 o določitvi podrobnih pravil za uporabo Uredbe Sveta (ES) št. 1234/2007 v zvezi s sektorjema sadja in zelenjave ter predelanega sadja in zelenjave (3), izrecno ne določata sektorskih instrumentov, ki bi ustrezno obravnavali praktične težave v sektorju sadja in zelenjave, je treba nujno sprejeti izredne ukrepe za omejeno obdobje.

(4) Ker so kumare, solata, paradižnik, sladke paprike, bučke in nekateri proizvodi iz družine solate in endivije glavni proizvodi, na katere vpliva kriza v sektorju sadja in zelenjave, bi bilo obseg izrednih ukrepov ustrezno omejiti na te proizvode.

(5) Glede na posebno naravo sektorja sadja in zelenjave so za podporo organizaciji proizvajalcev, ki je priznana za proizvodnjo sadja in zelenjave, najustreznejši ukrepi za obvladovanje kriz in podporo trgu iz člena 103c(2) Uredbe (ES) št. 1234/2007.

(6) Unija mora odobriti dodatno podporo za umike s trga, zeleno obiranje in opustitev spravila kumar, paradižnika, sladkih paprik, bučk in nekaterih proizvodov iz družine solate in endivije, ki so za potrošnjo namenjeni sveži. Zaradi znatnih motenj na trgu sadja in zelenjave ter razmeroma omejenega članstva v organizacijah proizvajalcev v nekaterih državah članicah je treba podporo Unije za take ukrepe odobriti tudi proizvajalcem sadja in zelenjave, ki niso člani priznane organizacije proizvajalcev ter so s priznano organizacijo proizvajalcev podpisali pogodbo o umiku kumar, paradižnika, sladkih paprik, bučk in nekaterih proizvodov iz družine solate in endivije.

(7) Zaradi enotnosti in da bi preprečili čezmerno kompenzacijo, je treba na ravni Unije določiti najvišje ravni dodatne podpore Unije za umike, zeleno obiranje in opustitev spravila. Da bi se upoštevale posebne značilnosti opustitve spravila in zelenega obiranja, morajo države članice pristop, ki temelji na kilogramih, nadomestiti s pristopom, ki temelji na hektarih, in sicer na podlagi donosa.

(8) Organizacije proizvajalcev so temeljni udeleženci v sektorju sadja in zelenjave ter so najprimernejši subjekti za zagotovitev, da se podpora Unije izplača proizvajalcem, ki niso člani priznane organizacije proizvajalcev. Zagotoviti morajo, da se podpora Unije proizvajalcem, ki niso člani priznane organizacije proizvajalcev, izplača na podlagi sklenitve pogodbe. Ker vse države članice na trgu sadja in zelenjave nimajo enake stopnje organiziranosti na strani ponudbe, je ustrezno omogočiti, da pristojni organ držav članic izplača podporo Unije neposredno proizvajalcem, kadar je to ustrezno upravičeno.

(9) Zaradi proračunske discipline je treba določiti zgornjo mejo izdatkov, ki jih financira Evropski kmetijski jamstveni sklad (EKJS), ter vzpostaviti sistem uradnega obveščanja in spremljanja, v okviru katerega države članice obveščajo Komisijo o svojih umikih, opustitvi spravila ter postopkih zelenega obiranja in opustitve spravila.

(10) Za omejitev posledic škode, povzročene sektorju sadja in zelenjave, mora ta uredba zajeti obdobje od 26. maja 2011. Ta uredba mora zaradi nujnosti začeti veljati na dan objave.

(11) Upravljalni odbor za skupno ureditev kmetijskih trgov ni predložil mnenja v roku, ki ga je določil njegov predsednik –

SPREJELA NASLEDNJO UREDBO:

Člen 1

Področje uporabe

1. Izredna podpora se odobri organizacijam proizvajalcev iz člena 122(a)(iii) Uredbe (ES) št. 1234/2007 in proizvajalcem, ki niso člani teh organizacij, za obdobje od 26. maja 2011 do 30. junija 2011, in sicer za naslednje proizvode sektorja sadja in zelenjave, ki so za potrošnjo namenjeni sveži:

(a) paradižnik, ki je uvrščen pod oznako KN 0702 00 00;

(b) solata, ki je uvrščena pod oznaki KN 0705 11 00 in KN 0705 19 00, ter kodrolistna endivija in endivija Eskariol, uvrščeni pod oznako KN 0705 29 00;

(c) kumare, ki so uvrščene pod oznako KN 0707 00 05;

(d) sladke paprike, ki so uvrščene pod oznako KN 0709 60 10;

(e) bučke, ki so uvrščene pod oznako KN 0709 90 70.

2. Ukrepi, sprejeti v skladu s to uredbo, se obravnavajo kot intervencijski ukrepi za ureditev kmetijskih trgov v smislu člena 3(1)(b) Uredbe Sveta (ES) št. 1290/2005 (4).

Člen 2

Najvišji znesek podpore

Skupni izdatki Unije za namene te uredbe ne presegajo 210 000 000 EUR. Financira jih Evropski kmetijski jamstveni sklad (EKJS) in se uporabljajo izključno za financiranje ukrepov, določenih v tej uredbi.

Člen 3

Uporaba pravil

Če ni v tej uredbi izrecno določeno drugače, se za organizacije proizvajalcev in njihove člane uporabljajo Uredba (ES) št. 1234/2007, Uredba (ES) št. 1580/2007 in Izvedbena uredba (EU) št. 543/2011; navedene uredbe se smiselno uporabljajo za proizvajalce iz člena 5.

Člen 4

Organizacije proizvajalcev

1. Zgornja meja 5 % iz člena 80(2) Uredbe (ES) št. 1580/2007 in člena 79(2) Izvedbene uredbe (EU) št. 543/2011 ne velja za proizvode iz člena 1(1) te uredbe, kadar so ti proizvodi umaknjeni v obdobju iz navedenega člena.

2. V zvezi s proizvodi iz člena 1(1) in v obdobju iz člena 1(1) te uredbe se lahko sprejmejo ukrepi opustitve spravila iz člena 85(2) Uredbe (ES) št. 1580/2007 in člena 84(1)(b) Izvedbene uredbe (EU) št. 543/2011, tudi kadar je komercialna proizvodnja ločena od zadevnega območja proizvodnje med običajnim proizvodnim ciklusom. V takih primerih se zneski nadomestila iz člena 86(4) Uredbe (ES) št. 1580/2007 in člena 85(4) Izvedbene uredbe (EU) št. 543/2011 sorazmerno znižajo glede na že spravljeni pridelek, kot je določen na podlagi računovodskih in/ali davčnih podatkov zadevnih organizacij proizvajalcev.

3. Prispevek Unije k najvišjim zneskom, ki jih določijo države članice v skladu s členom 80 Uredbe (ES) št. 1580/2007 ali členom 79 Izvedbene uredbe (EU) št. 543/2011, v primeru umikov, katerih namembni kraji ne vključujejo proste razdelitve, ne presega zneskov iz dela A Priloge I k tej uredbi. Navedeni zneski se v primeru proste razdelitve podvojijo.

4. Zgornja meja ene tretjine izdatkov iz drugega pododstavka člena 103c(2) Uredbe (ES) št. 1234/2007 ter omejitev povišanja zneska operativnega sklada za največ 25 % iz člena 67(1)(c) Uredbe (ES) št. 1580/2007 in člena 66(3)(c) Izvedbene uredbe (EU) št. 543/2011 ne veljata za izdatke, ki nastanejo zaradi ukrepov iz odstavkov 1 in 2 tega člena v obdobju iz člena 1(1).

5. Dodatna podpora Unije se odobri za umike, ter postopke opustitve spravila in zelenega obiranja, ki se izvedejo za proizvode iz člena 1(1) in v obdobju iz člena 1(1). Podpora za zeleno obiranje zajema samo proizvode, ki so fizično na polju in se dejansko obirajo zeleni.

Dodatna podpora Unije se ne vključi v operativne programe organizacij proizvajalcev in se ne upošteva pri izračunu zgornjih mej, tj. 4,1 % in 4,6 %, iz člena 103d(2) Uredbe (ES) št. 1234/2007.

Zneski dodatne podpore Unije za umike so določeni v delu B Priloge I k tej uredbi.

V primeru opustitve spravila in zelenega obiranja države članice določijo zneske dodatne podpore Unije na hektar na ravni, ki ne krije več kot 90 % zneskov, določenih za umike v delu B Priloge I k tej uredbi.

Dodatna podpora Unije se odobri, tudi če organizacije proizvajalcev ne zagotovijo teh postopkov v okviru svojih operativnih programov.

6. Izdatki, ki nastanejo na podlagi tega člena, so del operativnega sklada organizacij proizvajalcev. Člena 103b(2) in 103d(1) Uredbe (ES) št. 1234/2007 se ne uporabljata za dodatno podporo Unije iz odstavka 5 tega člena.

Člen 5

Proizvajalci, ki niso člani organizacij proizvajalcev

1. Proizvajalcem sadja in zelenjave, ki niso člani priznane organizacije proizvajalcev (v nadaljnjem besedilu: proizvajalci nečlani), se podpora Unije odobri za izvedbo umikov ter postopkov opustitve spravila in zelenega obiranja za proizvode iz člena 1(1) in v obdobju iz člena 1(1). Če je organizacija proizvajalcev nehala delovati v skladu s členom 116(2) Uredbe (ES) št. 1580/2007 ali členom 114(2) Izvedbene uredbe (EU) št. 543/2011, se šteje, da so njeni člani proizvajalci nečlani za namene te uredbe.

Podpora za zeleno obiranje zajema samo proizvode, ki so fizično na polju in se dejansko obirajo zeleni.

2. V primeru umikov proizvajalci nečlani sklenejo pogodbo s priznano organizacijo proizvajalcev.

Podporo Unije takim proizvajalcem izplača organizacija proizvajalcev, s katero so podpisali tako pogodbo. Smiselno se uporabljajo drugi in peti pododstavek člena 4(5) in člen 4(6).

3. Zneski podpore, ki se dodelijo v skladu z odstavkom 1 v primeru iz odstavka 2, so zneski, določeni v delu B Priloge I, od katerih se odštejejo zneski dejanskih stroškov, ki jih ima organizacija proizvajalcev zaradi umika zadevnih proizvodov, ki jih zadrži organizacija proizvajalcev. Ti stroški se dokažejo s predložitvijo računov. Organizacije proizvajalcev za namene te uredbe sprejmejo vse utemeljene zahtevke proizvajalcev, ki niso člani organizacije proizvajalcev.

4. Države članice lahko nediskriminatorno in iz ustrezno utemeljenih razlogov, kot je omejena stopnja organiziranosti proizvajalcev v zadevni državi članici, odobrijo, da proizvajalec nečlan nadomesti pogodbo iz odstavka 2 z uradnim obvestilom pristojnemu organu države članice. Za tako uradno obveščanje se smiselno uporablja člen 79 Uredbe (ES) št. 1580/2007 ali člen 78 Izvedbene uredbe (EU) št. 543/2011.

V navedenih primerih izplača pristojni organ države članice podporo Unije neposredno proizvajalcu v skladu z lastno zakonodajo. Zneski podpore so zneski, določeni v delu B Priloge I.

5. V primeru postopkov opustitve spravila ali zelenega obiranja proizvajalci nečlani uradno obvestijo pristojni organ države članice v skladu s podrobnimi določbami, ki jih je država članica sprejela v skladu s členom 86(1)(a) Uredbe (ES) št. 1580/2007 ali členom 85(1)(a) Izvedbene uredbe (EU) št. 543/2011.

Zneski podpore Unije za postopke opustitve spravila ali zelenega obiranja so zneski, določeni v skladu s četrtim pododstavkom člena 4(5).

Člen 6

Pregledi za umike s trga ter postopke opustitve spravila in zelenega obiranja

1. Za umike s trga iz členov 4 in 5 se izvajajo pregledi prve stopnje v skladu s členom 110 Uredbe (ES) št. 1580/2007 in členom 108 Izvedbene uredbe (EU) št. 543/2011. Vendar so ti pregledi omejeni na 10 % količine proizvodov, umaknjenih s trga.

Za umike iz člena 5(4) pregledi prve stopnje krijejo 100 % količine umaknjenih proizvodov.

2. Za postopke opustitve spravila in zelenega obiranja iz členov 4 in 5 se izvajajo pregledi in veljajo pogoji iz člena 112 Uredbe (ES) št. 1580/2007 in člena 110 Izvedbene uredbe (EU) št. 543/2011, razen zahteve, da se ni izvedlo nobeno delno spravilo pridelka. Pregledi so omejeni na 10 % območij proizvodnje iz člena 4(2).

Za postopke opustitve spravila in zelenega obiranja iz člena 5(5) pregledi prve stopnje zajemajo 100 % pridelovalnih območij.

Člen 7

Uradna obvestila

1. Države članice Komisiji vsako sredo (najpozneje do 12. ure po bruseljskem času) od začetka veljavnosti te uredbe posredujejo uradna obvestila, ki so jim jih v predhodnem tednu predložile organizacije proizvajalcev in v primeru uporabe člena 5(4) in (5) proizvajalci nečlani. Navedena uradna obvestila zadevajo ukrepe, ki jih je treba sprejeti za namene te uredbe, in sicer glede količine, površine in maksimalnih izdatkov Unije za vsakega od petih proizvodov iz člena 1(1).

Države članice uporabijo obrazca iz Priloge II.

Države članice 22. junija 2011 z uporabo obrazcev iz Priloge II Komisijo uradno obvestijo o informacijah iz prvega pododstavka, in sicer v zvezi z umiki ter postopki opustitve spravila in zelenega obiranja, ki so se izvajali med 26. majem 2011 in začetkom veljavnosti te uredbe.

2. Države članice do 18. julija 2011 Komisijo uradno obvestijo o informacijah o skupnih umaknjenih količinah, skupni površini, na kateri so bili uvedeni postopki opustitve spravila ali zelenega obiranja, in skupni podpori Unije za zadevne umike s trga in postopke opustitve spravila na podlagi zahtevkov.

Države članice uporabijo obrazca iz Priloge III.

Podpora Unije se ne odobri za umike s trga, postopke opustitve spravila ali zelenega obiranja, o katerih Komisija ni bila uradno obveščena v skladu s tem odstavkom.

3. Kadar zahtevki za podporo Unije, o katerih je bila Komisija uradno obveščena v skladu z odstavkom 2, presegajo najvišji znesek podpore iz člena 2, Komisija brez pomoči Odbora iz člena 195(1) Uredbe (ES) št. 1234/2007 na podlagi prejetih zahtevkov določi koeficient dodeljevanja za odobritev skupne razpoložljive podpore Unije. Če zahtevki za podporo ne presegajo najvišjega zneska podpore, se koeficient dodeljevanja določi na 100 %.

Države članice koeficient dodeljevanja uporabijo za vse zahtevke iz člena 8.

Člen 8

Zahtevki za podporo Unije in njeno izplačilo

1. Organizacije proizvajalcev zaprosijo za izplačilo podpore Unije iz člena 4(5) in člena 5(2) do 11. julija 2011.

2. Z odstopanjem od rokov, določenih v skladu s členom 73 Uredbe (ES) št. 1580/2007 in členom 72 Izvedbene uredbe (EU) št. 543/2011, organizacije proizvajalcev do 11. julija 2011 zaprosijo za izplačilo skupne podpore Unije iz člena 4(1) do (4) v skladu s postopkom iz člena 73 Uredbe (ES) št. 1580/2007 in člena 72 Izvedbene uredbe (EU) št. 543/2011.

Zgornja meja, tj. 80 % prvotno odobrenega zneska pomoči za operativne programe, določena v tretjem pododstavku člena 73 Uredbe (ES) št. 1580/2007 in členu 72 Izvedbene uredbe (EU) št. 543/2011, ne velja.

3. Proizvajalci nečlani v primerih iz člena 5(4) in (5) pristojne organe držav članic do 11. julija 2011 zaprosijo za izplačilo podpore Unije. Države članice do 30. junija 2011 določijo pristojne organe.

4. Zahtevku za podporo Unije iz odstavkov 1, 2 in 3 se priložijo dokazila, ki utemeljujejo znesek podpore Unije, za katerega je bilo zaprošeno, in vsebujejo pisno izjavo, da vlagatelj še ni prejel sredstev Unije ali nacionalnih sredstev ali nadomestila iz zavarovalne police za ukrepe, ki so upravičeni do podpore Unije na podlagi te uredbe.

5. Pristojni organi držav članic pred določitvijo koeficienta dodeljevanja iz člena 7(3) ne izplačujejo podpore. Zagotovijo, da so vsa izplačila za namene te uredbe izvedena najpozneje do 15. oktobra 2011.

Člen 9

Začetek veljavnosti

Ta uredba začne veljati na dan objave v Uradnem listu Evropske unije.

Ta uredba je v celoti zavezujoča in se neposredno uporablja v državah članicah. V Bruslju, 17. junija 2011 Za Komisijo Predsednik José Manuel BARROSO

(1) UL L 299, 16.11.2007, str. 1.

(2) UL L 350, 31.12.2007, str. 1.

(3) UL L 157, 15.6.2011, str. 1.

(4) UL L 209, 11.8.2005, str. 1.

PRILOGA I DEL A Najvišji zneski prispevka Unije k podpori za umike s trga iz člena 4(3) Proizvod, kakor je naveden v členu 1(1) Najvišja podpora (EUR/100 kg) Solata, kodrolistna endivija in endivija Eskariol 15,5 Kumare 9,6 Sladke paprike 17,8 Bučke 11,8

DEL B Najvišji zneski dodatne podpore Unije za umike s trga iz člena 4(5) Proizvod, kakor je naveden v členu 1(1) Najvišja podpora (EUR/100 kg) Paradižnik 33,2 Solata, kodrolistna endivija in endivija Eskariol 38,9 Kumare 24,0 Sladke paprike 44,4 Bučke 29,6

PRILOGA II Obrazca za uradno obvestilo iz člena 7(1) URADNO OBVESTILO O UMIKIH Država: Datum (1): Proizvod (2) Organizacije proizvajalcev Proizvajalci, ki niso člani organizacij proizvajalcev Skupna podpora EU (EUR) Količine, ki bodo umaknjene s trga (t) Dodatna podpora EU (EUR) (člen 4(5) Izvedbene uredbe (EU) št. 585/2011) Podpora EU za operativni sklad (EUR) (člen 80(1) Uredbe (ES) št. 1580/2007; člen 79(1) Izvedbene uredbe (EU) št. 543/2011) (3) Skupna podpora EU (EUR) Količine, ki bodo umaknjene s trga (t) Dodatna podpora EU (EUR) (člen 5(3) in (4) Izvedbene uredbe (EU) št. 585/2011) Kumare Paradižnik Solata in endivija Sladke paprike Bučke Skupaj Naslednja preglednica se izpolni na prvi dan uradnega obvestila. Najvišji zneski podpore, ki jih določi država članica v skladu s členom 80(1) Uredbe (ES) št. 1580/2007 in členom 79(1) Izvedbene uredbe (EU) št. 543/2011: Prispevek Unije (EUR/100 kg) Prispevek organizacije proizvajalcev (EUR/100 kg) Kumare Solata in endivija Sladke paprike Bučke URADNO OBVESTILO O OPUSTITVAH SPRAVILA Država: Datum (4): Proizvod (5) Organizacije proizvajalcev Proizvajalci, ki niso člani organizacij proizvajalcev Skupna podpora EU (EUR) Površina (ha) (6) Podpora EU za operativni sklad (EUR) (člen 86(4) Uredbe (ES) št. 1580/2007; člen 85(4) Izvedbene uredbe (EU) št. 543/2011) (7) Dodatna podpora EU (EUR) (člen 4(5) Izvedbene uredbe (EU) št. 585/2011) Skupna podpora EU (EUR) Površina (ha) (6) Podpora EU (EUR) (člen 5(5) Izvedbene uredbe (EU) št. 585/2011) Kumare Paradižnik Solata in endivija Sladke paprike Bučke Skupaj Naslednja preglednica se izpolni na prvi dan uradnega obvestila. Najvišji zneski podpore, ki jih določi država članica v skladu s členom 86(4) Uredbe (ES) št. 1580/2007 in členom 85(4) Uredbe (EU) št. 543/2011: Na prostem Topla greda Prispevek Unije (EUR/ha) Prispevek organizacije proizvajalcev (EUR/ha) Prispevek Unije (EUR/ha) Prispevek organizacije proizvajalcev (EUR/ha) Paradižnik Kumare Solata Sladke paprike Bučke (1) Za vsak teden je treba izpolniti ločen Excelov list (vključno s praznimi uradnimi obvestili za tedne, v katerih ni bilo umikov, v primeru držav članic, ki so predložile predhodno uradno obvestilo). (2) Proizvodi, kakor so navedeni v členu 1(1). (3) Pri izračunu se upošteva le prispevek Unije, npr. za paradižnike 3,6325 EUR/100 kg. (4) Za vsak teden je treba izpolniti ločen Excelov list (vključno s praznimi uradnimi obvestili za tedne, v katerih ni bilo umikov, v primeru držav članic, ki so predložile predhodno uradno obvestilo). (5) Proizvodi, kakor so navedeni v členu 1(1). (6) Kadar je bil pridelek komercialne proizvodnje že spravljen, je podatek, ki ga je treba zabeležiti, ocena ustrezne površine s proizvodnjo. (7) Pri izračunu se upošteva le prispevek Unije